pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมสถานสงเคราะห์เด็กและเยาวชน พร้อมติดตามการดำเนินงานทีม One Home จังหวัดปทุมธานี
วันพฤหัสบดีที่ 11 มกราคม 2561
รมว.พม. ลงพื้นที่เยี่ยมสถานสงเคราะห์เด็กและเยาวชน พร้อมติดตามการดําเนินงานทีม One Home จังหวัดปทุมธานี
รมว.พม. ลงพื้นที่เยี่ยมสถานสงเคราะห์เด็กและเยาวชน พร้อมติดตามการดําเนินงานทีม One Home จังหวัดปทุมธานี
วันนี้ (11 ม.ค. 61) เวลา 14.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมคณะผู้บริหารกระทรวง พม. ลงพื้นที่ตรวจเยี่ยมหน่วยงานในสังกัดกรมกิจการเด็กและเยาวชน (ดย.) และเป็นประธานการประชุมการขับเคลื่อนงานและติดตามความก้าวหน้าในการดําเนินงานตามนโยบาย One Home จังหวัดปทุมธานี ณ สถานสงเคราะห์เด็กอ่อนรังสิต อําเภอธัญบุรี จังหวัดปทุมธานี นอกจากนี้ เยี่ยมชมการดําเนินงานด้านเด็กและเยาวชน พร้อมทั้งให้กําลังใจเด็กและเยาวชนที่อยู่ในความดูแลของสถานแรกรับเด็กหญิงบ้านธัญญพร และสถานสงเคราะห์เยาวชนมูลนิธิมหาราช อําเภอธัญบุรี จังหวัดปทุมธานี
รัฐบาลโดยกระทรวงการพัฒนาสังคมและความมั่นคงของมนุษย์ (พม.) ขับเคลื่อนงานเพื่อให้ประชาชนกลุ่มเป้าหมายได้เข้าถึงสิทธิและสวัสดิการของรัฐอย่างทั่วถึง ซึ่งทุกจังหวัดจะมีทีม One Home เป็นกลไกบูรณาการความร่วมมือของทุกหน่วยงานในสังกัดกระทรวง พม. สําหรับการประชุมการขับเคลื่อนงานและติดตามความก้าวหน้าในการดําเนินงานตามนโยบาย One Home จังหวัดปทุมธานี ในครั้งนี้ กระทรวง พม. ได้กําหนดแนวทางการดําเนินงานร่วมกันดังนี้ 1) การยกระดับการเป็นเจ้าภาพด้านสังคม ผลักดันให้เกิดแผนงานด้านการพัฒนาสังคมในพื้นที่ 2) การพัฒนาระบบข้อมูลด้านสังคม สํานักงานพัฒนาสังคมและความมั่นคงของมนุษย์จังหวัด ต้องเป็นศูนย์กลางข้อมูลของการบริหารยุทธศาสตร์สังคมระดับจังหวัด และสามารถเชื่อมโยงข้อมูลการพัฒนาระบบฐานข้อมูลด้านสังคม (Big Data) และ 3) การสนับสนุนให้อําเภอและองค์กรปกครองส่วนท้องถิ่นมีส่วนร่วม เป็นหุ้นส่วนในการพัฒนาสังคมการช่วยเหลือผู้ประสบปัญหา พัฒนาคุณภาพชีวิตประชาชนในทุกช่วงวัย ทั้งนี้ ขอให้เน้นการทํางานเป็นทีม มุ่งผลสัมฤทธิ์ที่เกิดประโยชน์แก่กลุ่มเป้าหมายให้มากที่สุด โดยการปฏิบัติงานบนพื้นฐานของหลักธรรมาภิบาล ซื่อสัตย์ โปร่งใส และสามารถตรวจสอบได้
"กระทรวง พม. โดยกรมกิจการเด็กและเยาวชน (ดย.) มีภารกิจเกี่ยวกับการส่งเสริมและพัฒนาศักยภาพของเด็กและเยาวชน การคุ้มครองและพิทักษ์สิทธิเด็กและเยาวชน การส่งเสริมสวัสดิการเด็กและครอบครัว ด้วยการกําหนดนโยบาย มาตรการ กลไก ส่งเสริม สนับสนุนภาครัฐ และภาคเอกชน ติดตามประเมินผลการดําเนินงานตามนโยบาย เพื่อให้เด็กและเยาวชน มีคุณภาพชีวิตที่ดีและมีความมั่นคงในการดํารงชีวิต สําหรับการตรวจเยี่ยมสถานรองรับในสังกัด ดย. ได้แก่ 1) สถานสงเคราะห์เด็กอ่อนรังสิต ได้เยี่ยมชมกิจกรรมมอนเตสซอรี่ กิจกรรมนาฏศิลป์ และดนตรีไทย (อังกะลุง) และกิจกรรม Babyexercise 2) สถานแรกรับเด็กหญิงบ้านธัญญพร ได้เยี่ยมชม"บ้านเด็กเบเกอรี่” สาธิตการทําขนม การชงกาแฟของเด็ก และ 3) สถานสงเคราะห์เยาวชนมูลนิธิมหาราช เพื่อทําพิธีเปิดสนามฟุตบอล มอบอุปกรณ์กีฬา และชมการแข่งขันฟุตบอล ระหว่างทีม DCY (เด็กและเยาวชนในสถานรองรับ ดย.) และทีมสภาเด็กและเยาวชนเทศบาลเมืองท่าโขลง จังหวัดปทุมธานี พร้อมให้กําลังใจเด็กและเยาวชนในสถานรองรับให้มุ่งมั่น พัฒนาตนเอง เพื่อเติบโตเป็นพลเมืองที่ดี มีคุณภาพ และเป็นกําลังสําคัญของประเทศชาติต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม  แถลงข่าวความสำเร็จ “กิจกรรมให้ความรู้ด้านการตลาด” ภายใต้โครงการประชารัฐเพื่อวิสาหกิจชุมชนและโครงการส่งเสริมและพัฒนาธุรกิจระดับเติบโต
วันศุกร์ที่ 22 ธันวาคม 2560
รัฐมนตรีว่าการกระทรวงอุตสาหกรรม  แถลงข่าวความสําเร็จ “กิจกรรมให้ความรู้ด้านการตลาด” ภายใต้โครงการประชารัฐเพื่อวิสาหกิจชุมชนและโครงการส่งเสริมและพัฒนาธุรกิจระดับเติบโต
รัฐมนตรีว่าการกระทรวงอุตสาหกรรม  แถลงข่าวความสําเร็จ “กิจกรรมให้ความรู้ด้านการตลาด” ภายใต้โครงการประชารัฐเพื่อวิสาหกิจชุมชนและโครงการส่งเสริมและพัฒนาธุรกิจระดับเติบโต ณ ห้อง Le Concorde Ballroom โรงแรมสวิสโฮเต็ล เลอ คองคอร์ด กรุงเทพมหานคร
วันนี้ (22 ธันวาคม 2560) นายอุตตม สาวนายน รัฐมนตรีว่าการกระทรวงอุตสาหกรรม แถลงข่าวความสําเร็จ “กิจกรรมให้ความรู้ด้านการตลาด” ภายใต้โครงการประชารัฐเพื่อวิสาหกิจชุมชนและโครงการส่งเสริมและพัฒนาธุรกิจระดับเติบโต โดยกิจกรรมดังกล่าวจัดขึ้นเพื่อ เสริมสร้างองค์ความรู้ให้แก่ผู้ประกอบการด้านการจัดจําหน่ายสินค้า การตลาด และการบริหารจัดการ สามารถผลิตและขายได้ในเชิงพาณิชย์ สร้างความเข้มแข็งให้กับผู้ประกอบการสามารถแข่งขันได้ในตลาด รวมทั้งสร้างความยั่งยืน ตลอดจนให้เกิดมูลค่าทางเศรษฐกิจที่สูงขึ้น และปาฐกถาพิเศษ เรื่อง “นโยบายขับเคลื่อน SME ไทย 2018” พร้อมทั้งมอบโล่ประกาศเกียรติคุณแก่วิทยากรผู้ทรงคุณวุฒิ ณ ห้อง Le Concorde Ballroom โรงแรมสวิสโฮเต็ล เลอ คองคอร์ด กรุงเทพมหานคร
รัฐบาลไทย-ข่าวทำเนียบรัฐบาล-กรมบัญชีกลางเผยผลการใช้จ่าย ณ สิ้นเดือนกรกฎาคม 2562
วันพุธที่ 21 สิงหาคม 2562
กรมบัญชีกลางเผยผลการใช้จ่าย ณ สิ้นเดือนกรกฎาคม 2562
กรมบัญชีกลางรายงานผลการใช้จ่ายเงิน ปีงบประมาณ 2562 ณ สิ้นเดือนกรกฎาคม 2562 ใช้จ่ายแล้ว 2,200,097 ล้านบาท (กรณีไม่รวมงบกลาง) หรือคิดเป็นร้อยละ 87.01
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยผลการใช้จ่ายเงินงบประมาณรายจ่ายประจําปี 2562 ตั้งแต่ต้นปีงบประมาณจนถึงวันที่ 31 กรกฎาคม 2562 (1 ต.ค. 61 – 31 ก.ค. 62) งบประมาณรายจ่ายภาพรวม (กรณีไม่รวมงบกลาง) มีการใช้จ่ายแล้ว จํานวน 2,200,097 ล้านบาท ของวงเงินงบประมาณ 2,528,468 ล้านบาท หรือคิดเป็นร้อยละ 87.01 สูงกว่าเป้าหมายร้อยละ 2.34 (เป้าหมายร้อยละ 84.67) โดยแบ่งเป็น รายจ่ายประจํา (กรณีไม่รวมงบกลาง) มีการใช้จ่ายแล้ว จํานวน 1,758,391 ล้านบาท ของวงเงินงบประมาณ 1,975,064 ล้านบาท หรือคิดเป็นร้อยละ 89.03 ซึ่งสูงกว่าเป้าหมายร้อยละ 2.36 (เป้าหมายร้อยละ 86.67) ขณะที่รายจ่ายลงทุน (กรณีไม่รวมงบกลาง) มีการใช้จ่ายแล้ว จํานวน 441,706 ล้านบาท ของวงเงินงบประมาณ 553,404 ล้านบาท หรือคิดเป็นร้อยละ 79.82 สูงกว่าเป้าหมายร้อยละ 3.15 (เป้าหมายร้อยละ 76.67) สําหรับเงินกันไว้เบิกเหลื่อมปี มีการใช้จ่ายแล้ว จํานวน 297,022 ล้านบาท หรือคิดเป็นร้อยละ 87.10 ของวงเงินงบประมาณ 341,003 ล้านบาท
โฆษกกรมบัญชีกลาง กล่าวในตอนท้ายว่า ขณะนี้ยังมีงบประมาณบางส่วนที่ส่วนราชการต่าง ๆ ต้องเร่งรัดการทําสัญญาและก่อหนี้ให้แล้วเสร็จภายในเดือนกันยายนนี้ ไม่เช่นนั้นงบประมาณจะตกไป ดังนั้น ช่วงเดือนสิงหาคม - กันยายน 2562 ได้กําชับให้ส่วนราชการที่ยังไม่ก่อหนี้ผูกผันหรือทําสัญญา เร่งใช้งบประมาณโดยเร็ว เพื่อให้สามารถดําเนินการก่อหนี้และเบิกจ่ายเงินได้ตามเป้าหมายของรัฐบาล
รัฐบาลไทย-ข่าวทำเนียบรัฐบาล-กรมทางหลวงบูรณะทางสายเพชรเกษม ช่วง อ.ปราณบุรี - จ.ประจวบคีรีขันธ์ (ตอน1) แล้วเสร็จ
วันพฤหัสบดีที่ 8 มิถุนายน 2560
กรมทางหลวงบูรณะทางสายเพชรเกษม ช่วง อ.ปราณบุรี - จ.ประจวบคีรีขันธ์ (ตอน1) แล้วเสร็จ
กรมทางหลวง (ทล.) กระทรวงคมนาคม ดําเนินการบูรณะโครงข่ายสายหลักระหว่างภาคบนทางหลวงหมายเลข 4 (เพชรเกษม) สาย อ.ปราณบุรี - ประจวบคีรีขันธ์ ตอน 1
อยู่ในพื้นที่ อ.ปราณบุรี และ อ.กุยบุรี จ.ประจวบคีรีขันธ์ แล้วเสร็จ เพื่อเพิ่มศักยภาพสายทาง และพัฒนาระบบโลจิสติกส์ให้ได้มาตรฐาน
นายธานินทร์ สมบูรณ์ อธิบดีกรมทางหลวง กล่าวว่า ทล. โดยสํานักก่อสร้างทางที่ 1 ดําเนินการบูรณะโครงข่ายสายหลักระหว่างภาคบนทางหลวงหมายเลข 4 (เพชรเกษม) สาย อ.ปราณบุรี - ประจวบคีรีขันธ์ ตอน 1 ระหว่าง กม.241+708 - 277+000 ระยะทาง 20 กิโลเมตร งบประมาณ 553,742,325 บาท อยู่ในพื้นที่ อ.ปราณบุรี และ อ.กุยบุรี จ.ประจวบคีรีขันธ์ ก่อสร้างทางมาตรฐานชั้นพิเศษขนาด 4 ช่องจราจร ไป - กลับ ผิวทางแอสฟัลต์คอนกรีต ไหล่ทางด้านนอกกว้างข้างละ 2.5 เมตร ด้านในกว้าง 1.5 เมตร รวมผิวทางกว้าง 14 เมตร พร้อมติดตั้งไฟฟ้าแสงสว่างและไฟสัญญาณจราจร ปัจจุบันโครงการก่อสร้างแล้วเสร็จ และเปิดให้ประชาชนใช้สัญจรได้ตามปกติ ทั้งนี้ โครงการดังกล่าวแบ่งการก่อสร้างออกเป็น 2 ตอน ระยะทางรวม 52 กิโลเมตร บรรจุอยู่ในแผนงานบูรณาการพัฒนาโครงสร้างพื้นฐานและระบบโลจิสติกส์ กิจกรรมบูรณะโครงข่ายทางหลวงเชื่อมโยงระหว่างภาค เพื่อบูรณะสายทางเดิมที่ชํารุดเสียหายให้สามารถใช้งานได้อย่างสมบูรณ์ รองรับน้ําหนักรถบรรทุก ช่วยลดต้นทุนในการคมนาคมขนส่ง เพิ่มประสิทธิภาพ การให้บริการของทางหลวง อํานวยความสะดวก และความปลอดภัยในการเดินทาง รวมทั้งรองรับการขยายตัวทางเศรษฐกิจและอุตสาหกรรมการท่องเที่ยว
ทล. ขอความร่วมมือผู้ใช้รถใช้ถนน “ขับรถมีน้ําใจ รักษาวินัยจราจร” หากไม่ได้รับความสะดวกระหว่างเดินทาง สามารถติดต่อได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลปฏิเสธขายชาติให้คนต่างด้าว กรณีให้สิทธิเช่าที่ดิน EEC 99 ปี ย้ำไม่แตกต่างจาก ก.ม.ในอดีตและหลักสากล ชี้ชัดกำหนดเงื่อนไขทุกขั้นตอนอย่างรัดกุม มุ่งรักษาผลประโยชน์ประเทศ
วันเสาร์ที่ 10 มีนาคม 2561
รัฐบาลปฏิเสธขายชาติให้คนต่างด้าว กรณีให้สิทธิเช่าที่ดิน EEC 99 ปี ย้ําไม่แตกต่างจาก ก.ม.ในอดีตและหลักสากล ชี้ชัดกําหนดเงื่อนไขทุกขั้นตอนอย่างรัดกุม มุ่งรักษาผลประโยชน์ประเทศ
รัฐบาลปฏิเสธขายชาติให้คนต่างด้าว กรณีให้สิทธิเช่าที่ดิน EEC 99 ปี ย้ําไม่แตกต่างจาก ก.ม.ในอดีตและหลักสากล
ชี้ชัดกําหนดเงื่อนไขทุกขั้นตอนอย่างรัดกุม มุ่งรักษาผลประโยชน์ประเทศ
วันนี้ (10 มี.ค. 61) พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลยืนยันโครงการพัฒนาระเบียงเศรษฐกิจภาคตะวันออก หรือ EEC เป็นนโยบายขับเคลื่อนเศรษฐกิจที่สําคัญของประเทศ โดยกําหนดให้มีการลงทุนใน 10 อุตสาหกรรมเป้าหมายในพื้นที่ของจ.ฉะเชิงเทรา ชลบุรี และระยอง เหมือนกับในหลายประเทศ เช่น ปุตราจายาของมาเลเซีย และซิลิคอนวัลเลย์ของสหรัฐฯ
ซึ่งทุกโครงการที่จะเข้ามาลงทุนต้องศึกษาความเป็นไปได้ เช่น ประโยชน์ที่จะได้รับ ผลกระทบที่เกิดกับชุมชน และการแนวทางการเยียวยา โดยก่อนการอนุมัติโครงการต้องมีการเปิดรับฟังความคิดเห็นของประชาชน รวมถึงเปิดเผยผลการศึกษา และร่างผังของเขตส่งเสริมที่จะขอรับการสนับสนุนด้วย
“ขณะนี้ยังมีความเข้าใจที่คลาดเคลื่อนว่า รัฐบาลให้สิทธินักลงทุนต่างชาติเช่าที่ดินถึง 99 ปี ถือเป็นการขายชาติ ทั้ง ๆ ที่ความจริงการให้สิทธิดังกล่าวไม่ได้แตกต่างไปจากสิทธิตาม พ.ร.บ.การเช่าอสังหาริมทรัพย์เพื่อพาณิชยกรรมและอุตสาหกรรม พ.ศ.2542 แต่อย่างใด ดังนั้น จึงไม่ได้เป็นการให้สิทธิใหม่หรือให้สิทธิเพิ่มเติม เพราะเป็นสิทธิเดิมที่นักลงทุนต่างชาติเคยได้รับมาตั้งแต่ปี 2542 แล้ว”
ทั้งนี้ สัญญาเช่าครั้งแรกจะไม่เกิน 50 ปี และขยายตัวได้ตามความตกลงอีกไม่เกิน 49 ปี ซึ่งเป็นหลักปฏิบัติสากลที่ช่วยสร้างความเชื่อมั่นให้กับนักลงทุนถึงความคุ้มค่า แต่การต่ออายุการเช่าที่ดินนั้นจะไม่ใช่การต่อโดยอัตโนมัติ เพราะทุกโครงการจะต้องผ่านการทบทวนและต้องเป็นไปตามเงื่อนไขที่ทางคณะกรรมการบริหาร EEC กําหนด เช่น จํานวนเงินลงทุน การจ้างงาน ประโยชน์หรือผลกระทบที่เกิดขึ้น ฯลฯ
นอกจากนี้ ผู้ที่เข้ามาลงทุนจะต้องเป็นนิติบุคคล ต้องเช่าที่ดินเพื่อประกอบกิจการในอุตสาหกรรมเป้าหมาย จะเช่าเพื่ออยู่อาศัยไม่ได้ และถือจํานวนที่ดินได้ไม่เกินที่กฎหมายส่งเสริมการลงทุนและกฎหมายการนิคมอุตสาหกรรมกําหนด ถ้าหากไม่ได้ประกอบกิจการ 3 ปี จะต้องขายสิทธิที่ดินภายใน 1 ปี
“นายกฯ กล่าวว่า ขณะนี้มีขบวนการสร้างข่าวบิดเบือน เพื่อให้เกิดความเข้าใจผิดว่ารัฐบาลขายชาติให้กับคนต่างด้าว จึงแสดงความเป็นห่วงเรื่องการรับข่าวสารของประชาชน โดยขอให้ทุกคนพิจารณาด้วยความรอบคอบ และกําชับให้หน่วยงานที่เกี่ยวข้องเร่งทําความเข้าใจอย่างต่อเนื่อง”
ส่วนการให้คนต่างด้าวสามารถซื้อคอนโดที่พักได้โดยยกเว้นหลักเกณฑ์ตามกฎหมายว่าด้วยอาคารชุดนั้น จะอนุญาตเฉพาะนิติบุคคลหรือผู้เชี่ยวชาญที่เข้ามาลงทุน คนต่างด้าวทั่วไปไม่สามารถทําได้ และผู้ประกอบกิจการ ผู้เชี่ยวชาญ ผู้บริหารหรือผู้ชํานาญการ ต้องได้รับอนุญาตให้ทํางานจากเลขาธิการ EEC สําหรับการชําระเงินของนักลงทุนเหล่านี้สามารถใช้เงินตราต่างประเทศภายในเขตส่งเสริมได้ และหากมีปัญหาเรื่องเสถียรภาพทางการเงิน ธปท.สามารถเข้ามากํากับดูแลได้ทันที
..............................................
รัฐบาลไทย-ข่าวทำเนียบรัฐบาล-ประเทศไทยรับผู้เดินทางเข้าสู่สถานกักกันที่รัฐจัดให้ (State Quarantine และ Local Quarantine) จำนวนมากเท่าใด ??
วันพฤหัสบดีที่ 30 กรกฎาคม 2563
ประเทศไทยรับผู้เดินทางเข้าสู่สถานกักกันที่รัฐจัดให้ (State Quarantine และ Local Quarantine) จํานวนมากเท่าใด ??
ประเทศไทยรับผู้เดินทางเข้าสู่สถานกักกันที่รัฐจัดให้มีจํานวนมากเท่าใด ??
Q : ประเทศไทยรับผู้เดินทางเข้าสู่สถานกักกันที่รัฐจัดให้ (State Quarantine และ Local Quarantine) จํานวนมากเท่าใด ??
A : ที่ผ่านมาประเทศไทยรับผู้เดินทางเข้าประเทศ สู่สถานกักกันที่รัฐจัดให้ (State Quarantine และ Local Quarantine) ตั้งแต่วันที่ 3 เมษายน – 26 กรกฎาคม ยอดรวมจํานวน 65,835 ราย กลับบ้านแล้ว 56,443 ราย พบผู้ติดเชื้อจากสถานกักกันที่รัฐจัดให้จํานวนสะสม 358 ราย ซึ่งรักษาหายและกลับบ้านได้แล้ว 232 ราย
รัฐบาลไทย-ข่าวทำเนียบรัฐบาล-กรม สบส. เผยผลการเฝ้าระวัง New Normal ตามแนวทางสุขบัญญัติแห่งชาติ ในสถานการณ์โรคโควิด-19 [กระทรวงสาธารณสุข]
วันศุกร์ที่ 5 มิถุนายน 2563
กรม สบส. เผยผลการเฝ้าระวัง New Normal ตามแนวทางสุขบัญญัติแห่งชาติ ในสถานการณ์โรคโควิด-19 [กระทรวงสาธารณสุข]
กรม สบส. เผยผลการเฝ้าระวัง New Normal ตามแนวทางสุขบัญญัติแห่งชาติ ในสถานการณ์โรคโควิด-19
กรมสนับสนุนบริการสุขภาพ (สบส.) เผยผลสํารวจประชาชนด้านพฤติกรรมฐานช่วงวิถีชีวิตใหม่ New Normal ตามแนวทางสุขบัญญัติแห่งชาติในช่วงการระบาดของโรควิด-19 พบประชาชนตื่นตัว สวมหน้ากาก ล้างมือ สังเกตอาการตนเองและคนในครอบครัว แต่ห่วงการกินอาหารร่วมกับผู้อื่นและออกกําลังกายเพื่อสุขภาพ
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า สุขบัญญัติแห่งชาติ เป็นแนวทางการปฏิบัติตน การดูแลสุขภาพขั้นพื้นฐานเพื่อสร้างเสริมสุขภาพและลดความเสี่ยงจากโรคภัย ไข้เจ็บ การปฏิบัติสุขบัญญัติ 10 ประการ จะทําให้ร่างกายและจิตใจแข็งแรง มีสมรรถภาพในการเรียน การทํางาน มีภูมิต้านทานโรคไม่เจ็บป่วย ทํากิจกรรมประจําวันอยู่ในสังคมอย่างมีความสุข โดยเฉพาะในช่วง การระบาดของโรคติดเชื้อไวรัสโคโรนา 2019 ประชาชนสามารถนําไปปฏิบัติตามวิถีชีวิตใหม่ New Normal การละเลยไม่ปฏิบัติตามสุขบัญญัติมีโอกาสเสี่ยงทําให้เกิดการเจ็บป่วยมากขึ้น และมีโอกาสที่ทําให้เกิดโรคที่เป็นพฤติกรรมเสี่ยง ดังนั้น กรมสนับสนุนบริการสุขภาพ โดยกองสุขศึกษา จึงได้ทําการเฝ้าระวังสถานการณ์พฤติกรรมฐานวิถีชีวิตใหม่ (New Normal) ตามแนวทางสุขบัญญัติแห่งชาติในช่วงการระบาดโรคโควิด-19 เพื่อให้ประชาชนเกิดความตระหนักรู้ในการดําเนินชีวิตแบบปกติใหม่ตามหลักสุขบัญญัติแห่งชาติในช่วงที่มี การระบาดของโรคโควิด-19 และเพื่อเป็นแนวทางในการเผยแพร่ประชาสัมพันธ์และเน้นย้ําการปรับเปลี่ยนพฤติกรรมโดยใช้สุขบัญญัติเป็นแนวทางปฏิบัติในสถานการณ์โรคโควิด-19
นายชาญยุทธ พรหมประพัฒน์ ผู้อํานวยการกองสุขศึกษา กล่าวว่า จากการสํารวจรายงานผลการเฝ้าระวังฐานวิถีชีวิตใหม่ (New Normal) ตามแนวทางสุขบัญญัติแห่งชาติช่วงการระบาดโรคโควิด-19 (ข้อมูลวันที่ 19 – 26 พฤษภาคม 2563) จากจํานวนกลุ่มตัวอย่าง 577 คน พบว่าระดับพฤติกรรมฐานวิถีชีวิตใหม่ (New Normal) ตามแนวทางสุขบัญญัติแห่งชาติอยู่ในระดับดี ด้านพฤติกรรมที่ประชาชนปฏิบัติตาม สุขบัญญัติมากที่สุด คือ สวมหน้ากากอนามัยทุกครั้งเมื่อไปในแหล่งชุมชนหรือพื้นที่เสี่ยง ร้อยละ 99.1 รองลงมา คือ ล้างมือบ่อยๆ ด้วยน้ําสบู่และน้ําสะอาดหรือแอลกอฮอล์เจล ร้อยละ 98.8 และหมั่นสังเกตอาการหรือการเปลี่ยนแปลงสุขภาพของตนเองและคนในครอบครัว ปฏิบัติตามแนวทางการป้องกันอุบัติภัยหรือโรคระบาดตามที่ส่วนราชการกําหนด ร้อยละ 98.4 ส่วนพฤติกรรมที่ประชาชนปฏิบัติตามหลักสุขบัญญัติน้อยที่สุด คือ การสระผมทุกครั้งเมื่อกลับถึงบ้าน ไม่ปฏิบัติร้อยละ 47.8 รองลงมา การกินอาหารเป็นชุดสําหรับ 1 คน ไม่ปฏิบัติร้อยละ 32.2 และออกกําลังกายเพื่อสุขภาพสม่ําเสมอ ไม่ปฏิบัติร้อยละ 26.9 ดังนั้น ขอเน้นย้ําให้ประชาชนปฏิบัติตามแนวทางสุขบัญญัติให้เป็นนิสัย และเป็นแนวทางในการดําเนินงานวิถีชีวิตใหม่ที่สังคมต้องมีการปรับตัวเพื่อป้องการแพร่ระบาดของโรคโควิด-19 และทําให้มีสุขภาพร่างกายที่แข็งแรงตลอดทุกช่วงชีวิตอีกด้วย
**** 5 มิถุนายน 2563
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ ให้สัมภาษณ์การขับเคลื่อนเรื่องของกองทุนหมู่บ้าน เพื่อเศรษฐกิจฐานรากของชุมชนในปี 2561
วันศุกร์ที่ 29 ธันวาคม 2560
รมต.นร.สุวพันธุ์ฯ ให้สัมภาษณ์การขับเคลื่อนเรื่องของกองทุนหมู่บ้าน เพื่อเศรษฐกิจฐานรากของชุมชนในปี 2561
รมต.นร.สุวพันธุ์ฯ ให้สัมภาษณ์การขับเคลื่อนเรื่องของกองทุนหมู่บ้าน เพื่อเศรษฐกิจฐานรากของชุมชนในปี 2561
วันนี้ (28 ธันวาคม 2560)เวลา 14.30 น.ณ ห้องโถงกลางชั้น 1 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ให้สัมภาษณ์สื่อมวลชน สรุปสาระสําคัญ ดังนี้
โอกาสนี้ รัฐมนตรีประจําสํานักนายกรัฐมนตรี ได้ให้สัมภาษณ์ในเรื่องของกองทุนหมู่บ้านเพื่อเศรษฐกิจฐานรากของชุมชนในปี 2561 ว่า มีแนวทางการดําเนินการอยู่ใน 2 มิติ มิติแรกคือ มิติในงานที่ค้างอยู่ในช่วงปี 2557 เป็นต้นมา โดยมีการเร่งรัดดําเนินการให้แล้วเสร็จ เช่น (1) เรื่องของการประเมินศักยภาพ โดยรายงานผลความก้าวหน้าให้ทราบเป็นระยะ ๆ (2) เรื่องของการฟื้นฟูขีดความสามารถของกองทุนหมู่บ้าน เนื่องจากมีกองทุนหมู่บ้านอยู่ประมาณ 5 หมื่นกองทุน ที่ยังไม่ได้รับการเพิ่มทุนระยะที่ 3 หรือเงินล้านที่ 2 เนื่องมาจากการบริหารจัดการที่ต่ํากว่าเกณฑ์มาตรฐานที่กําหนดไว้ ดังนั้นจะต้องมีการฟื้นฟูและเร่งดําเนินการแก้ไขโดยเร็วที่สุด (3) เรื่องของงานโครงการประชารัฐ 2 โครงการจํานวน 15,000 - 35,000 ล้านบาท โดยมีบางโครงการยังไม่ได้เสนอโครงการมา หรือเสนอมาแล้วเปลี่ยนโครงการ อันสืบเนื่องมาจากสภาพแวดล้อมที่เปลี่ยนแปลงไป หรือเห็นทิศทางใหม่ที่กําลังจะดําเนินการ ซึ่งสามารถทําการเปลี่ยนแปลงได้ แต่จะต้องดําเนินการแล้วเสร็จสิ้น ก่อนวันที่31 มกราคม 2561
ทั้งนี้ ในส่วนของการดําเนินงานในเรื่องใหม่ที่จะต้องเร่งดําเนินการคือ การเตรียมความพร้อมของกองทุนหมู่บ้าน โดยรัฐบาลมีนโยบายที่ชัดเจนในการที่จะกระจายรายได้ลงไปในต่างจังหวัดไปยังภูมิภาคและกลุ่มจังหวัด ดังนั้น กองทุนหมู่บ้านอาจถูกใช้เป็นเครื่องมือหนึ่งในอนาคต เพราะกองทุนหมู่บ้านต้องถูกใช้รองรับงานที่รัฐบาลจะมอบหมายให้ โดยต้องมีการเตรียมความพร้อมในด้านต่าง ๆ เช่น การเตรียมความพร้อมเรื่องของความรู้ และในเรื่องแนวทางในการทําเกษตรกรรม การค้าชุมชน การท่องเที่ยวชุมชน และการท่องเที่ยวในเมืองรองต่าง ๆ ทั่วประเทศ เช่น จังหวัดลําปาง สกลนคร กาญจนบุรี ระยอง และสุพรรณบุรี เป็นต้น รวมทั้งในเรื่องของเกษตรชุมชน ซึ่งเป็นการกระจายรายได้ลงไปยังต่างจังหวัดได้ทั่วถึงมากยิ่งขึ้นและเพิ่มคุณภาพชีวิตที่ดีแก่ชุมชน
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดงานวันอนุรักษ์และพัฒนาแม่น้ำ คู คลอง แห่งชาติ ประจำปี 2562 จังหวัดสุพรรณบุรี
วันจันทร์ที่ 23 กันยายน 2562
ทส. จัดงานวันอนุรักษ์และพัฒนาแม่น้ํา คู คลอง แห่งชาติ ประจําปี 2562 จังหวัดสุพรรณบุรี
กระทรวงทรัพยากรธรรมชาติและสิ่งแวดล้อม โดย กรมทรัพยากรน้ํา ร่วมกับ จังหวัดสุพรรณบุรี จัดงาน "วันอนุรักษ์และพัฒนาแม่น้ํา คู คลองแห่งชาติ ประจําปี 2562" ภายใต้แนวคิด "คืนน้ําใสให้ฝูงปลา คืนชีวาให้ชุมชน" รณรงค์การทิ้งขยะให้ถูกที่ ดูแลแหล่งน้ํา
ทส. จัดงานวันอนุรักษ์และพัฒนาแม่น้ํา คู คลอง แห่งชาติ ประจําปี 2562 จังหวัดสุพรรณบุรี
กระทรวงทรัพยากรธรรมชาติและสิ่งแวดล้อม โดย กรมทรัพยากรน้ํา ร่วมกับ จังหวัดสุพรรณบุรี จัดงาน "วันอนุรักษ์และพัฒนาแม่น้ํา คู คลองแห่งชาติ ประจําปี 2562" ภายใต้แนวคิด "คืนน้ําใสให้ฝูงปลา คืนชีวาให้ชุมชน" รณรงค์การทิ้งขยะให้ถูกที่ ดูแลแหล่งน้ํา ลดปริมาณขยะจากบกสู่ทะเล ณ วัดปลายนา ตําบลวังน้ําซับ อําเภอศรีประจันต์​จังหวัดสุพรรณบุรี
วันที่ 20 กันยายน 2562​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ (นายว​ราวุธ​ ศิลปอาชา)​ และรัฐมนตรี​ช่วยว่าการ​กระทรวง​เกษตร​และ​สหกรณ์​(นายประภัตร โพธสุธน)​ พร้อมด้วย นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง เดินทางไปเปิดกิจกรรม​งานวันอนุรักษ์​และพัฒนา​แม่น้ํา คู คลองแห่งชาติ​ ประจําปี 2562​ โดยมี นายภูสิต สมจิตต์ รองผู้ว่าราชการจังหวัด​สุพรรณบุรี และประชาชนชาวสุพรรณบุรี กว่า 1,000 คน ให้การต้อนรับ โอกาสนี้ รัฐมนตรี​ว่าการกระทรวง​ทรัพยากร​ธรรมชาติ​และ​สิ่ง​แวดล้อม​ ได้ปลูกต้นรวงผึ้งและปล่อยปลาลงสู่คลองเชื่อมแม่น้ําท่าจีนสายเก่า ณ ท่าน้ําวัดปลายนา ร่วมกับผู้มาร่วมกิจกรรมในวันนี้ด้วย
กิจกรรมวันอนุรักษ์​และพัฒ​นา​แม่น้ํา คู คลอง​แห่งชาติ​ ประจําปี 2562​ จัดขึ้นเพื่อรณรงค์การบริหารจัดการขยะและดูแลแหล่งน้ําในชุมชนให้สะอาด ปราศจากขยะ เพื่อลดปัญหาขยะบกที่อาจกลายเป็นปัญหา​ขยะ​ทะเล​ต่อไป​ กิจกรรมภายในงานประกอบด้วย​ การประกวด​ร้องเพลง​ การแสดงศิลป​วัฒนธรรม​พื้นบ้าน การจัดแสดง​นิทรรศการ​สร้างการรับรู้​มุ่งเน้นสร้างจิตสํานึก​ด้านการอนุรักษ์​ฟื้นฟู​แหล่งน้ํา และกิจกกรมฐานความรู้เรื่องน้ํา/กิจกรรมทําดีเพื่อแม่น้ํา
รัฐบาลไทย-ข่าวทำเนียบรัฐบาล-กสร. เคลียร์ปัญหาติดตั้งตู้ ATM ให้ลูกจ้างประมงทะเล พร้อมให้บริการแล้วกว่า 80 ตู้
วันอังคารที่ 9 มกราคม 2561
กสร. เคลียร์ปัญหาติดตั้งตู้ ATM ให้ลูกจ้างประมงทะเล พร้อมให้บริการแล้วกว่า 80 ตู้
กรมสวัสดิการและคุ้มครองแรงงาน ลงพื้นที่ศูนย์ PIPO แก้ปัญหาติดตั้งตู้ ATM ครบ 22 จังหวัดชายทะเล พร้อมให้บริการลูกจ้างประมงทะเลแล้วกว่า 80 ตู้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ.2560 ที่กําหนดให้นายจ้างในกิจการประมงทะเลต้องจ่ายค่าจ้างเป็นรายเดือน และจ่ายโดยการโอนผ่านธนาคาร ซึ่งมีผลบังคับใช้ตั้งแต่วันที่ 1 พฤศจิกายน 2560 ที่ผ่านมา เพื่อเป็นการอํานวยความสะดวกให้แก่ลูกจ้าง ที่ต้องการเบิกเงินไปใช้จ่ายในชีวิตประจําวัน กสร. ได้ประสานกับธนาคารพาณิชย์เพื่อติดตั้งตู้กดเงินอัตโนมัติ (ATM) ณ ศูนย์ควบคุมการแจ้งเรือประมงเข้า - ออก (PIPO) ที่มีทั้งหมด 32 ศูนย์ ใน 22 จังหวัดชายทะเล ซึ่งขณะนี้ได้ติดตั้งเสร็จสิ้นแล้ว 31 ศูนย์ รวม 80 ตู้ ทั้งนี้ยังคงขาดอีก 1 ศูนย์ ได้แก่จังหวัดสตูล
อธิบดีกสร. กล่าวต่อไปว่า เมื่อวันที่ 5 มกราคม 2561 ที่ผ่านมา กสร. ได้ลงพื้นที่ศูนย์ PIPO ตํามะลังจังหวัดสตูล เพื่อรับทราบปัญหาอุปสรรคในการติดตั้งตู้ ATM ซึ่งจากการตรวจเยี่ยมพบว่า ศูนย์ดังกล่าว อยู่ห่างไกลชุมชน และอาจไม่ปลอดภัยต่อผู้ให้บริการและลูกจ้าง ดังนั้น กสร.ได้หาแนวทางการแก้ไข โดยประสานธนาคารพาณิชย์ให้ติดตั้งตู้ ATM ณ แพปลาไทจิ้นฮวด ต.เจ๊ะบิลัง อ.เมือง จ.สตูล ซึ่งอยู่ห่างออกไปไม่ไกล และมีเรือประมงเทียบท่าจํานวนมากกว่า อีกทั้งสะดวกและปลอดภัยต่อธนาคารและลูกจ้างด้วย ซึ่งธนาคารจะติดตั้งตู้ดังกล่าวโดยเร็วที่สุด
รัฐบาลไทย-ข่าวทำเนียบรัฐบาล-ปลัด สธ. เยี่ยมโรงพยาบาลยี่งอ เฉลิมพระเกียรติ 80 พรรษา จ.นราธิวาส
วันศุกร์ที่ 6 ตุลาคม 2560
ปลัด สธ. เยี่ยมโรงพยาบาลยี่งอ เฉลิมพระเกียรติ 80 พรรษา จ.นราธิวาส
ปลัดกระทรวงสาธารณสุข ตรวจเยี่ยมโรงพยาบาลยี่งอ 1 ใน 10 โรงพยาบาลเฉลิมพระเกียรติ 80 พรรษา โรงพยาบาลของพ่อ ที่เป็นมากกว่าโรงพยาบาล มีความเป็นหนึ่งเดียวกับชุมชนและพื้นที่ ในปี 2561 กําหนดให้ทั้ง 10 แห่ง เป็นโรงพยาบาลต้นแบบลดโลกร้อน
วันนี้ (6 ตุลาคม 2560) ที่ จ.นราธิวาส นายแพทย์เจษฎา โชคดํารงสุข ปลัดกระทรวงสาธารณสุข และคณะ ตรวจเยี่ยมโรงพยาบาลยี่งอเฉลิมพระเกียรติ 80 พรรษา จ.นราธิวาส และให้สัมภาษณ์ว่า ในปีงบประมาณ 2561 นี้ กระทรวงสาธารณสุข ได้พัฒนาโรงพยาบาลชุมชนเฉลิมพระเกียรติฯ ทุกแห่งเป็นโรงพยาบาลต้นแบบลดโลกร้อน (Green and Clean Hospital)เพื่อร่วมสร้างสรรค์สิ่งแวดล้อม พร้อมทั้งเร่งรัดให้ทุกแห่งดําเนินงานภายใต้ 1 บวก 4 ยุทธศาสตร์การพัฒนา ประกอบด้วย ยุทธศาสตร์การสืบสานพระราชดําริ โดยจัดตั้งศูนย์สืบสานการดําเนินงานตามพระราชดําริพระบาทสมเด็จพระปรมินทรมหาภูมิพลอดุลยเดชฯ เพื่อถวายความรําลึกถึงพระมหากรุณาธิคุณที่พระองค์ทรงมีต่อพสกนิกรชาวไทย และโรงพยาบาลชุมชนเฉลิมพระเกียรติฯ ทุกแห่ง มีจุดเด่นที่แตกต่างกันของแต่ละโรงพยาบาล ภายใต้อัตลักษณ์เดียวกันคือ“โรงพยาบาลที่เป็นมากกว่าโรงพยาบาล” (More than Hospital)ดําเนินงานภายใต้ 4 ยุทธศาสตร์การพัฒนาโรงพยาบาลชุมชนเฉลิมพระเกียรติ 80 พรรษา พ.ศ.2560-2564 คือ ประกอบด้วย ยุทธศาสตร์ การพัฒนาให้เป็นโรงพยาบาลเศรษฐกิจพอเพียง พัฒนาระบบการดูแลสุขภาพประชาชนที่ดี พัฒนาระบบบริการที่ดีของโรงพยาบาล พัฒนาบุคลากรให้เป็นคนเก่ง คนดี มีความสุข และพัฒนาระบบบริหารจัดการที่ดีของโรงพยาบาล
โรงพยาบาลยี่งอ เฉลิมพระเกียรติ 80 พรรษา เป็น 1 ใน 10 โรงพยาบาล ที่กระทรวงสาธารณสุข สร้างเพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในโอกาสมหามงคลเฉลิมพระชนพรรษา 80 พรรษา 5 ธันวาคม 2550 สมเด็จพระเทพรัตนราชสุดา สยามบรมราชกุมารี ได้ทรงเสด็จเปิดโรงพยาบาลยี่งอฯ เมื่อวันที่ 14 มกราคม 2556 ที่มีความโดดเด่นด้านการจัดการสิ่งแวดล้อม เป็นต้นแบบองค์กรลดโลกร้อน ในรูปแบบ "GREEn+2E"มีเป้าหมาย "บุคลากรสุขภาพดี อยู่ในสิ่งแวดล้อมที่ดี องค์กรมีความสุข" มีมาตรฐานสถานที่ น่าอยู่ น่าทํางาน (Healthy Work place)ระดับเขต มาตรฐานส้วมสะอาดยอดเยี่ยมระดับประเทศ ต้นแบบโรงครัวมาตรฐานระดับเขต รวมทั้งเป็นองค์กรที่พัฒนางานคุณภาพ จัดทีมสหวิชาชีพออกให้บริการที่โรงพยาบาลส่งเสริมสุขภาพตําบล มีทีมให้การดูแลรักษาพยาบาลและให้คําปรึกษาแต่ละหน่วยบริการในรูปแบบ "1famed1PCU"เพื่อเชื่อมโยงการให้บริการผู้ป่วยโรคเรื้อรังในโรงพยาบาลสู่การรักษาต่อเนื่องแบบใกล้บ้านใกล้ใจในชุมชน ส่งผลให้ผู้ป่วยมีการเข้าถึงบริการและได้รับการดูแลรักษาโดยทีมสหสาขาวิชาชีพอย่างต่อเนื่อง
ทั้งนี้ โรงพยาบาลยี่งอ เฉลิมพระเกียรติ 80 พรรษา เป็นโรงพยาบาลชุมชน ขนาด 30 เตียง รับผิดชอบดูแลประชาชน 45,026 คน ข้อมูลในปี 2559 ให้บริการผู้ป่วยนอกเฉลี่ย 215 คนต่อวัน โรคที่พบได้แก่ ไข้หวัด ความดันโลหิตสูง เบาหวาน และอาหารไม่ย่อย และให้บริการผู้ป่วยในเฉลี่ย 13 คนต่อวัน โรคที่พบได้แก่ ปอดบวม ไข้เลือดออก ปอดอุดตันเรื้อรัง ไข้หวัด ไทฟอยด์ ปัจจุบันมีบุคลากรทั้งหมด 184 คน ประกอบด้วย แพทย์ 7 คน ทันตแพทย์ 2 คน เภสัชกร 4 คน นักเทคนิคการแพทย์ 5 คน พยาบาลวิชาชีพ 76 คน ที่เหลือเป็นเจ้าหน้าที่อื่นๆ ให้บริการครบทุกมิติทั้งด้านการรักษาพยาบาล การส่งเสริมสุขภาพป้องกันโรคและฟื้นฟูสมรรถภาพ
****************************** 6 ตุลาคม 2560